Dräifaltegkeetskierch zu Bënzelt

D'Dräifaltegkeetskierch vu Bënzelt ass eng kathoulesch Kierch, déi zur Par Ëlwen–Wäiswampich Saint-François, zum Dekanat Norden an zu der Gemeng Wäiswampech gehéiert.

D'Kierch steet zentral an der Uertschaft op der Duarrefstrooss, dem CR337. S'ass der helleger Dräifaltegkeet geweit. Nieft der Kierch ass der Kierfecht ugeluecht.

 Geschicht 
Bis de 7. Mee 2017 war et d'Filialkierch vun der Par Holler, déi zum Parverband Ëlwen, Wäiswampech, Wëntger, zu der Pastoralregioun Norden an zum Dekanat Klierf gehéiert huet. Zur fréierer Par Holler huet ausser der Filialkierch vu Bënzelt och nach d'Parkierch vun Holler an d'Kapell vu Breedelt gehéiert.

 Chronogramm 
Iwwer dem Kiercheportal kann een dëse Chronogramm gesinn, deen d'Joer 1893 duerstellt:
ERECTO TIBI REX 
SOLIO DVLCISSIME IESV
PERPETVO POPVLO PROPITIARE TVO

Klacken
Am Kierchtuerm vu Bënzelt hänke 4 Klacken déi an den Téin fa = f", mib = es", do = c" a la dièse = b' lauden.

 Uergel 
An der Kierch steet eng Uergel, déi aus dem Klouschter op der Pafemille staamt an 1910 vun der Manufaktur E. F. Walcker & Cie gebaut gouf.

 Kuckt och 
 Lëscht vu reliéise Gebaier zu Lëtzebuerg
 Lëscht vun de Lëtzebuerger Paren
 Lëscht vun de fréiere Lëtzebuerger Paren

 Um Spaweck 

 Websäit vun der Par Ëlwen–Wäiswampich Saint-François
 D'Fënstere vun der Kierch vu Bënzelt op der Websäit vun der Stiftung Forschungsstelle Glasmalerei des 20. Jh. e. V. 
 D'Uergel vun der Kierch op Orgues.lu

Benzelt
Benzelt
Kierch Benzelt
Kierch Benzelt